Olympijské zlatoOlympijské zlato

PhDr. **Ján Riapoš** PhD. (\* 28. september 1968, Heľpa) je slovenský paralympijský športovec, reprezentant Slovenska na Paralympijských hrách a zároveň s bilanciou štyri zlaté, strieborná a bronzová medaila po Henriete Farkašovej (9 zlatých, 1 strieborná, 1 bronzová) druhý najúspešnejší slovenský medailista, najúspešnejší z Letných paralympijských hier. Je tiež majster sveta a jedenásťnásobný majster Európy v stolnom tenise. Zároveň je predsedom Slovenského paralympijského výboru a predsedom Slovenského zväzu telesne postihnutých športovcov.

Životopis
---------

Ján Riapoš sa narodil v roku 1968 v Heľpe. Vo februári 1993 dostal počas šoférovania auta pri ceste do Zlatých Moraviec mikrospánok. V dôsledku toho havaroval a pri náraze sa mu prerušila chrbtica a miecha medzi piatym až siedmym krčným stavcom, následkom čoho ochrnul na dolnú polovicu tela. Vďaka následnému rehabilitačnému pobytu v Národnom rehabilitačnom centre sa dostal do kontaktu s paralympijským športom. Riapoš vyštudoval Sociálne štúdia na Fakulte zdravotnej a sociálnej práce Trnavskej univerzity v Trnave.

Reprezentácia
-------------

### Šport

Ján Riapoš je najúspešnejší slovenský letný paralympionik histórie, keď získal na troch olympiádach štyri zlaté a jednu striebornú medailu. V roku 2005 bol vyhlásený za Paralympionika desaťročia. Zároveň je už 20 rokov niekoľkonásobný majster Európy v individuálnom stolnom tenise vozíčkarov. Okrem toho dokázal na Majstrovstvách Európy v stolnom tenise vozíčkarov získať počas rokov 1999-2017 16 medailí, z toho 11 zlatých. Na Majstrovstách Európy v stolnom tenise vozíčkaroch v roku 2019 skončil v kategórii C2 vo štvrťfinále.

Patrí pod športový klub ŠK Kúpele Piešťany, trénuje ho Ľuboš Dobrotka a hrá pravou rukou.

Na Letných paralympijských hrách 2012 v Londýne dosiahol zatiaľ najväčší úspech, keď triumfoval v individuálnej aj tímovej kategórii TT2, respektíve TT1-2 (s Rastislavom Revúckym a Martinom Ludrovským). Na Letných paralympijských hrách 2016 v Peking skončil v individuálnej kategórii TT2/C2 vo štvrťfinále, v súťaži družstiev TT1-2 skončili na štvrtom mieste.

Zúčastní sa aj paralympijských hier 2020 v Tokiu.

### Diplomacia a ocenenia

Od roku 2002 je Riapoš predsedom Slovenského zväzu telesne postihnutých športovcov a od roku 2003 predseda Slovenského paralympijského výboru, keď nahradil Karla Mihoka.

Prezident SR Ivan Gašparovič mu 31. augusta 2006 udelil významné štátne vyznamenanie – Rad Ľudovíta Štúra III. triedy za mimoriadne významné zásluhy v oblasti rozvoja športu zdravotne postihnutých.

19. novembra 2018 mu Vysoká škola zdravotníctva a sociálnej práce sv. Alžbety udelila doktorát honoris causa „*v odbore sociálna práca za reprezentáciu Slovenska v zahraničí a 25 ročnú prácu s telesne znevýhodnenými športovcami*".

Osobný život
------------

Riapoš sa stal známym aj svojím blízkym vzťahom s političkou Ivetou Radičovou. V januári roku 2014 sa oženil s poslankyňou NR SR za stranu SMER-SD Bibiánou Obrimčákovou. Je veriaci, Boh a viera sú preňho najväčšia inšpirácia a motivácia v živote.

Pred prvým kolom prezidentských volieb v roku 2014 verejne podporil kandidatúru Roberta Fica.

Referencie
----------

1. ↑
2. 1 2 3   *ROZHOVOR: Paralympionik Ján Riapoš – Je dôležité vnímať prekážky ako výzvu, nie ako záťaž* [online]. bratislavaden.sk, 2018-02-22, [cit. 2019-12-17]. Dostupné online.
3. 1 2
4. ↑   *Archivovaná kópia* [online]. [Cit. 2012-09-03]. Dostupné online. Archivované 2016-03-05 z originálu.
5. ↑   *ITTF European Para Championships 2019* [online]. results.ittf.bornan.net, [cit. 2019-12-17]. Dostupné online.
6. ↑  Paralympijské: Stolný tenista Ján Riapoš získal v Londýne zlato
7. ↑   *Športovci Tokio 2020* [online]. paralympic.sk, [cit. 2021-08-16]. Dostupné online.
8. ↑   Riapoš sa stal novým predsedom. *SME* (Bratislava: Petit Press), 2003-05-25. Dostupné online [cit. 2019-12-17]. ISSN 1335-4418.
9. ↑   *Prezident SR Ivan Gašparovič udelil štátne vyznamenania* [online]. Bratislava: Kancelária prezidenta SR, 2006-08-31, [cit. 2013-06-19]. Dostupné online.
10. ↑   Ján Riapoš získal čestný doktorát. *teraz.sk* (Bratislava: TASR). Dostupné online [cit. 2018-11-25].
11. ↑  MIGAĽ, Samuel. *Prekvapenie roka! Expriateľ Radičovej podporuje Fica* [online]. noviny.sk, [cit. 2018-11-25]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Ján Riapoš**

Externé odkazy
--------------

* Profil Jána Riapoša na servere Osobnosti.

| * z
* d
* u
Slovenskí športovci na Letných paralympijských hrách 2020 |
| --- |
| Paraatletika | 
* Ladislav Čuchran
* Marián Kuřeja
* Dušan Laczkó

 |
| Boccia | 
* Samuel Andrejčík
* Michaela Balcová
* Tomáš Král
* Kristína Kudláčová
* Rastislav Kurilák
* Róbert Mezík
* Martin Strehársky

 |
| Paracyklistika | 
* Patrik Kuril
* Jozef Metelka
* Anna Oroszová
* Ondrej Strečko

 |
| Paralukostreľba | 
* Ivan Dávid
* Marián Marečák
* Marcel Pavlík

 |
| Paraplávanie | 
* Tatiana Blattnerová

 |
| Parastolný tenis | 
* Alena Kánová
* Martin Ludrovský
* Peter Mihálik
* Ján Riapoš
* Boris Trávniček

 |
| Parastreľba | 
* Kristína Funková
* Radoslav Malenovský
* Veronika Vadovičová

 |
| Tenis na vozíku | 
* Marek Gergely

 |

Autoritné údaje: * NK ČR: jo20191041883
* SNK: 152102
* VIAF: 1823156253564008110006